משאל העם על עצמאות כורדיסטן העיראקית

כורדיסטן העיראקית

משאל העם על עצמאות כורדיסטן העיראקית הוא משאל עם שהתקיים בכורדיסטן העיראקית ב-25 בספטמבר 2017 ובו הצביעו הכורדים תושבי צפון עיראק על השאלה האם ברצונם לכונן מדינה עצמאית ולהיפרד מהשלטון העיראקי.

==הרקע למשאל==
המשאל תוכנן להיערך ב-2014 לאור מחלוקות בין הממשלה האזורית של כורדיסטן (KRG) לבין הממשלה הפדרלית של עיראק. קריאות ותיקות בשנים לעצמאות כורדית צברו תנופה מחודשת בעקבות המלחמה בצפון עיראק. במלחמה זו, המדינה האסלאמית כבשה אזורים נרחבים שהיו בשליטת כוחות עיראקיים וננטשו, עיראק הייתה על סף התפרקות והכח היחיד היעיל שהיווה משקל נגד להתקדמות המדינה האסלאמית היו כוחות פשמרגה כורדיים. הכוחות כבשו מידי ארגון הטרור אזורים בצפון עיראק שמאוכלסים על ידי כורדים ומיעוטים אחרים, והם הפכו לאזורים בשליטה כורדית דה-פקטו.

== המשאל ==
הפתק היה זמין בכורדית, ערבית, טורקית ואשורית.<ref name="ballot"></ref> נוסח השאלה תורגם כ"האם אתה רוצה שאזור כורדיסטן והאזורים הכורדיסטנים מחוץ לאזור יהפכו למדינה עצמאית?"
{| class="wikitable" style="width:500px;"
|+הנוסח
! rowspan="2" |Kurdish
| style="text-align:right;" |
|-
|
|-
! rowspan="2" |Arabic
| style="text-align:right;" |
|-
|Hal turīd an yaṣbaḥ iqlīm kūrdistān wal-manāṭaq al-kūrdistānīyah khārij al-iqlīm dawlah mustaqillah?
|-
!Turkish
|
|-
! rowspan="2" |Assyrian
| style="text-align:right;" |
|-
|Ārā bʿē ānt d'eqlēymā d'kūrdestān w'penyāṯā kūrdestānāyē l'ḇadar mdabrānūṯā d'eqlēymē d'payši aṯrē šaliṭ b'yāṯā?
|}

== תוצאות ==
להלן התוצאות כפי שדווחו
{| class="wikitable"
!
!מספר קולות
!אחוזים
|-
|
|3,159,517
|91.83%
|-
|
|281,098
|8.17%
|-
! rowspan="2" |הצביעו
! rowspan="2" |3,440,616
!100.00%
|-
!75.1%
|-
!בעלי זכות בחירה
!4,581,255
!100.00%
|}

== השלכות ==
כשבועיים לאחר פרסום תוצאות משאל העם, החלו טורקיה, איראן, ועיראק בהפעלת סנקציות מסוימות על כורדיסטן העיראקית, כדוגמת סגירת המרחב האווירי והפרעה במסחר הנפט על מנת לגרום לברזאני לחזור בו מצעדיו בדרך לעצמאות. ב-16 באוקטובר צבא עיראק והמליציות השיעיות הנתמכות בידי איראן איימו בפלישה לכירכוכ על מנת לכבוש אותה בחזרה. תחילה נערכו כוחות הפשמרגה להגנה על כירכוכ, ואף הצטרפו אליהם כוחות מה-PKK, אך בשלב מסוים ומסיבות שטרם הובהרו, כל הכוחות הכורדיים נסוגו וכיבוש כירכוכ הושלם בפחות מיממה, עם מספר הרוגים בודדים לשני הצדדים. בבוקר שלאחר מכן נסוגו הכורדים גם מהעיר סינג'אר, וכך חזרה למעשה כורדיסטן העיראקית לגבולות שלפני 2014 בתוך יומיים.

== התייחסות בינלאומית למשאל ==
משאל העם היה למוקד מחלוקת בינלאומית. מרבית המדינות האסלאמיות התנגדו לקיום המשאל. ההתנגדות החריפה ביותר למשאל הייתה מצד ממשלת עיראק, אך גם מצד ממשלות טורקיה ואיראן, אשר בשטחן מתגורר מיעוט כורדי, התנגדו לו מחשש לפתיחת פתח לעצמאות כורדית בתחומן. מרבית המדינות המערביות נקטו במדיניות דיפלומטית מהוססת. בישיבתה ב-21 בספטמבר 2017 הביעה מועצת הביטחון של האו"ם את דאגתה מקיום משאל העם על עצמאות כורדיסטן. מדינות אחרות, ובכללן ישראל, פולין, יוון, שוודיה והונגריה הביעו תמיכה פומבית בזכות של הכורדים לקיום המשאל.

ב-30 בספטמבר טען נשיא טורקיה רג'פ טאיפ ארדואן שהמוסד מעורב במשאל העם, זאת בשל הנפת דגלי ישראל בהפגנות למען עצמאותה של כורדיסטן.

==קישורים חיצוניים==
* אנדרי קוגן, [http://mida.org.il/2017/09/26/האם-הכורדים-אכן-בדרך-לעצמאות/ האם הכורדים אכן בדרך לעצמאות?], באתר מידה
* מרדכי קידר, [http://mida.org.il/2017/09/27/מתיחות-גואה-סביב-כורדיסטן/ מתיחות גואה סביב כורדיסטן], באתר מידה
* יוסף ישראל, [http://news.nana10.co.il/Article/?ArticleID=1266003&sid=126 "כמו ליהודים, גם לכורדים היסטוריה ארוכה של רדיפה. עכשיו הזמן לעצמאות"], באתר חדשות עשר
*

== הערות שוליים ==

קטגוריה:כורדיסטן העיראקית: פוליטיקה
כורדיסטן העיראקית
קטגוריה:עיראק: היסטוריה
קטגוריה:2017 בפוליטיקה
קטגוריה:כורדיסטן: היסטוריה